Man tydens rusie met byl doodgekapArgieffoto Kapt. Olebogeng Tawana, woordvoerder van die polisie, het gesê Jandre Meyer (20), Johan Bedefort (22), Phakise Mothle (22) en Hendrick Epnaar (31) is aangekla vir die moord op Ricardo Spandiel (28). “Daar word beweer dat ŉ rusie tussen die groep mans in ŉ straat in Groblershoop ontstaan het. Die vier mans het glo ŉ byl gebruik om Spandiel mee dood te kap. Kort ná dié gruweldaad is die vier in hegtenis geneem en van moord aangekla,” het Tawana gesê. Die mans het vlugtig in die hof verskyn en die saak is tot Woensdag uitgestel wanneer hulle om borgtog sal aansoek doen. Hulle bly voorlopig in polisieaanhouding.